Hvordan forbereder jeg mig bedst muligt på en konvertering?
Er valget faldet på e-conomic, og du har planer om et skifte, så er det vigtigste, at du får afklaret, at de ting, du skal bruge, også kan lade sig gøre og ikke mindst kommer med over i forbindelse med konverteringen.
Vi vil altid på vores snak og i vores tilbud være konkrete i forhold til, hvad vi flytter. Derfor er det vigtigt, at du forholder dig til det, der skrives. Hvis der er ting, du er i tvivl om, er en del af pakken, men som er vigtige for din forretning, så spørg hellere en gang for meget end en gang for lidt.
Vi flytter dét, du som udgangspunkt har brug for, og er i overgangen også opmærksomme på, om vi støder på ting, der afviger. Men du kender nu en gang din forretning bedst, så jo flere informationer du kan give os, desto bedre et forløb vil du få.